La Junta de Portaveus de l'Ajuntament de Sagunt es reunix amb el Comité d'Empresa de Galmed
10 de gener 2025

![](/media/df0jbpa1/c_reuniongalmed.jpg?width=850&height=566.9886363636364)

La Junta de Portaveus de l'Ajuntament de Sagunt s'ha reunit, hui, divendres 10, amb el Comité d'Empresa de la planta de Galmed, recentment adquirida per OH Equity Investments.

Després de l'anunci de compra, el Comité d'Empresa ha volgut reunir-se amb tots els partits polítics en el consistori per a agrair la unitat demostrada per a defensar el manteniment de l'activitat del centre productiu. Alhora, la representació de la plantilla, juntament amb l'alcalde de Sagunt, Darío Moreno, ha donat compte de com es van desenvolupar les negociacions que han culminat de manera exitosa.

Així mateix, l'Ajuntament de Sagunt ha confirmat recentment que s'integrarà en la Comissió de Seguiment –liderada pel Ministeri d'Indústria i Turisme i integrada per la Conselleria d'Innovació, Indústria, Comerç i Turisme, així com la mateixa empresa–, que abordarà les necessitats de la companyia en la nova etapa.

Cal recordar que Thyssenkrupp, antiga propietària de la planta de Galmed, va anunciar fa una mica més d'un any la intenció de tancar el centre productiu a Sagunt. Davant esta situació, la representació sindical, amb el suport de les diferents administracions, entre les quals està l'Ajuntament de Sagunt, ha dut a terme un intens procés de negociació fins a concretar la seua venda a OH Equity Investments i garantir el manteniment dels llocs de treball.

*   [](http://www.facebook.com/sharer.php?u=https://aytosagunto.es/va/actualitat/la-junta-de-portaveus-de-l-ajuntament-de-sagunt-es-reunix-amb-el-comite-d-empresa-de-galmed/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-portaveus-de-l-ajuntament-de-sagunt-es-reunix-amb-el-comite-d-empresa-de-galmed/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-portaveus-de-l-ajuntament-de-sagunt-es-reunix-amb-el-comite-d-empresa-de-galmed/ "Linked In")
*   [](mailto:?body=https://aytosagunto.es/va/actualitat/la-junta-de-portaveus-de-l-ajuntament-de-sagunt-es-reunix-amb-el-comite-d-empresa-de-galmed/)